Demnate

Demnate (e-n amazir, «ⴷⵎⵏⴰⵜ»  u , e-n arabe «دمنات», «dmnat»), c' est ene pitite veye do Marok, el province d' Azilal.


Lingaedje do payis: techelheyt.

 Administråcion 
Å cmince, raloyeye a Marakech, pu a Klaa Sraghna, adonpwis a Azilal. Dabôrd, ele n' a måy yeu k' des brébådes des buddjets di diswalpaedjes des mwaissès veyes di province.

 Djeyografeye 
Metowe sol boird bijhe-levantrece do Mîtrin Hôt Atlasse. Dirî leye, li Mont Arli (ⵊⴱⵍ ⴰⵖⵔⵉ, jbel aghri) 1457 metes.

Raiwêye di l' Aiwe di Maacer ki prind sourd ene miete e-n amont d' Imi n Ifri.

 Istwere 
Do 12inme å 19inme sieke, veye toûnrece do comiece inte li Marok des plinnes (Fez et Marakech) eyet l' Såra (pa des passåjhes po rdjonde Warzarate).H. Baddag, Poésie et poètes berbères de Demnate, Impression Bouregreg, 2010; ISBN 978-9954-1-9441-6 

Goviernêye pa on neveu do Glawi, Omar el Glawi do tins del mambornance francesse.

Foite kiminålté djwive. Diviè 1949, å dierin rcinsmint francès, gn aveut 1681 djwifs, disconte aviè 5000 muzulmans et 17 Uropeyins.Les rcinsmints francès fijhèt todi ene diferince inte les muzulmans, les djwifs et les colons etrindjirs, rindjîs come "Uropeyins" (aprume des Francès).Guide bleu Hachette du Maroc, 7inme ed., 1950, p. 146.

Il ont tertos ebagué e-n Israyel å cminçmint des anêyes 1960.H. Baddag, Demnate ou la mémoire ressuscitée, edicions Dar Attaouhidi, Rabat, 2007: Le mellah de Demnate: les relations intercommunautaires à la veille de l'exode (p. 149-156).

 Rilomés Demnatîs 
H'mida Baddag (sicrijheu e francès, docteur et cérudjin di s' mestî).

 Sourdants et pî-notes 

Categoreye:Veyes do Marok